Ο ρόλος των εναλλακτικών θεραπειών, ως συμπληρωματικές στην παροχή παρηγορητικής φροντίδας, για τη διαχείριση του πόνου και άλλων συμπτωμάτων (Ολιστική προσέγγιση)
Creators: name: Χαρμπίδου, Κωνσταντίνα Πρόδρομου
Publisher: name: Aristotle University of Thessaloniki
Year: 2017
Subjects: Παρηγορητική φροντίδα/Γιόγκα/Βελονισμός/Μασάζ/Μουσικοθεραπεία/Αρωματοθεραπεία/Βιοσυντονισμός
Συμπληρωματική/Εναλλακτική Ιατρική
Ολιστική Ιατρική
Διαχείριση χρόνιου πόνου
Φροντίδα στο τέλος της ζωής
Palliative Care/Yoga/Acupuncture/Massage/Music Therapy/Aroma Therapy/Biofeedback
Complementary/Alternative Medicine
Integrative Medicine
Μanagement of chronic pain
End-of-life care

description: Η ασθένεια αποτέλεσε και αποτελεί μέρος της καθημερινότητας και των εμπειριών του κάθε ανθρώπου, επηρεάζοντας ταυτόχρονα κατά την εξελικτική της πορεία τόσο τον ίδιο, ως βιοψυχοκοινωνικό ον που είναι, σε όλα τα επίπεδα της ζωής του, οργανικό, ψυχολογικό, κοινωνικό, πνευματικό, οικονομικό, πολιτιστικό, όσο και τους οικείους που τον πλαισιώνουν, αλλά και τους επαγγελματίες υγείας. Η σχέση που θα αναπτυχθεί ανάμεσα στον ασθενή και στους επαγγελματίες υγείας θα καθορίσει και το βαθμό της ικανοποίησης του πρώτου από τη φροντίδα που του παρέχεται. Με τα ραγδαία άλματα που σημειώνονται στο χώρο της ιατρικής και κατ επέκταση το προσδόκιμο ζωής να αυξάνεται ραγδαία, η ζήτηση για παροχή ολιστικής φροντίδας κρίνεται επιτακτική με τις χρόνιες και πολύπλοκες ασθένειες λόγω γήρανσης να είναι οι αντίπαλοι με τους οποίους καλείται πλέον να αναμετρηθεί η ιατρική επιστήμη. Μετά την εξάντληση των σύγχρονων θεραπευτικών μέσων το άτομο που βιώνει την ανεξέλεγκτη επιδεινούμενη πορεία της νόσου, αναπόφευκτα εισάγεται στο τελικό στάδιο της ασθένειας και στο παρηγορητικό μοντέλο φροντίδας. Η παρηγορητική φροντίδα έχει ως στόχο την ολιστική αντιμετώπιση του ασθενούς, ως συνδυασμό ψυχής και σώματος στοχεύοντας τόσο στη διαχείριση και ανακούφιση από τον πόνο και από άλλα συμπτώματα που κάνουν την εμφάνισή τους κατά την εξελικτική πορεία της νόσου, όσο και στην ψυχολογική και πνευματική υποστήριξη, τόσο των ασθενών, ώστε να παραμείνουν όσο το δυνατόν πιο άνετοι τις τελευταίες ημέρες της ζωής τους, διατηρώντας την αξιοπρέπειά τους, όσο και του στενού οικογενειακού τους περιβάλλοντος με σκοπό την προετοιμασία και τελικά την αποδοχή του αναπόφευκτου του θανάτου των αγαπημένων τους προσώπων, ως μία φυσική εξέλιξη της πορείας της ζωής. Σε καμία περίπτωση δεν πρέπει να παρερμηνεύεται η παροχή ανακουφιστικής φροντίδας ως εγκατάλειψη του ασθενή με σκοπό την επίσπευση ενός ανώδυνου θανάτου. Απλά ο στόχος της θεραπείας αλλάζει και προσανατολίζεται στην φροντίδα και όχι στην ίαση. Στην εξασφάλιση της ποιότητας ζωής και όχι στη μακροζωία. Τονίζοντας ότι η ευχέρεια (π.χ. σε εύρωστα οικονομικά κράτη) πρόσβασης σε προχωρημένες θεραπευτικές παρεμβάσεις δεν θα πρέπει να αποτελεί αφορμή εξάντλησης των όποιων διαθέσιμων αλλά στην ουσία ανώφελων ιατρικών μεθόδων αλλά και υποβάθμισης της αξίας της παρηγορητικής φροντίδας, όπως επίσης αντίστοιχα, η ένδεια μέσων για παροχή της κατάλληλης θεραπευτικής υποστήριξης δεν θα πρέπει να εφησυχάζει στην απλή, ανακουφιστική των συμπτωμάτων φροντίδα, ως πανάκεια[1]. Στην εποχή μας και παρά την αναγνώριση της αξίας της παρηγορητικής φροντίδας και τις συστάσεις του παγκόσμιου οργανισμού υγείας σε όλα τα κράτη για ενσωμάτωση της σε όλα τα εθνικά συστήματα υγείας, σε παγκόσμιο επίπεδο, τα προβλήματα λόγω πολιτικών αποφάσεων, διάθεσιμότητας φαρμάκων, ελλιπούς εκπαίδευσης, περιορισμένων οικονομικών πόρων, έχουν ως αποτέλεσμα, η παροχή υπηρεσιών ανακουφιστικής φροντίδας και η λειτουργία ξενώνων (hospice) να βρίσκονται σε διαφορετικά στάδια ανάπτυξης και εξέλιξης, με την Ελλάδα παρά τις προόδους που έκανε και τους προγραμματισμούς που επιχειρήθηκαν με στόχο την προώθησή της να σημειώνει υστέρηση. Στην ίδια φιλοσοφία υιοθετώντας τις ίδιες αρχές για ολιστική παροχή φροντίδας βρίσκονται και οι διάφορες μορφές εναλλακτικής θεραπευτικής. προσέγγισης που ολοένα και περισσότερο αναγνωρίζονται και χρησιμοποιούνται από τον δυτικό κόσμο για την πρόληψη ασθένειας, την ίαση ή την διαχείριση οδυνηρών συμπτωμάτων που συνοδεύουν μία ασθένεια. Στην παρούσα εργασία επιχειρείται να διαπιστωθεί εάν στο πλαίσιο παροχής παρηγορητικής φροντίδας, μπορούν να ενσωματωθούν οι εναλλακτικές θεραπείες της μουσικοθεραπείας, της γιόγκα, του βελονισμού, του μασάζ και του βιοσυντονισμού, και της αρωματοθεραπείας, ως συμπληρωματικές με τις θεραπευτικές μεθόδους της συμβατικής ιατρικής με στόχο την ανακούφιση συμπτωμάτων του πόνου και άλλων που συνοδεύουν μία χρόνια ασθένεια στην εξέλιξή της βελτιώνοντας επιπλέον την συναισθηματική κατάσταση του ασθενούς και την ποιότητα ζωής του, κυρίως κατά τα τελικά στάδια της νόσου
description: Illness has been and is part of everyday life and experience of every person, influencing at the same time during its evolutionary course the person itself as a biopsychosocial being that is, at all levels of its life, organic, psychological, social, spiritual, cultural, as well as the family members and health professionals too. The relationship that will develop between the patient and healthcare professionals will also determine the satisfaction degree of the first one by the care which he/she has been provided. By rapid advances in the field of medicine and consequently life expectancy which rises rapidly too, the demand for the provision of holistic care is imperative. Chronic and complex diseases due to aging are the opponents with which medical science has now to be confronted. After the exhaustion of modern therapies, the person experiencing the uncontrollable worsening course of the disease, inevitably enters the final stage of the illness and the palliative care model. Palliative care aims to treat the patient holistically, as a combination of soul and body, both aiming at managing and alleviating pain and other symptoms that appear in the evolutionary course of the disease, as well as in psychological and spiritual support to make patients stay as comfortable as possible in the last days of their life, while maintaining their dignity and their close family environment in order to prepare and eventually deliver the inevitability of death of their loved ones as a natural evolution of the course of life. Under no circumstances should the provision of palliative care be misinterpreted as abandonment of the patient in order to speed up a fatal death. The goal of treatment simply changes and focuses on care rather than healing. Changes to ensure the quality of life rather than longevity. While stressing that the option (eg in robust economic states) to access an advanced therapeutic intervention should not be a cause of exhaustion of any available but essentially inferior medical methods but also of downgrading of value of palliative care, as well as the lack of resources to provide appropriate therapeutic support should not be complacent to simple, symptomatic relief as a panacea. In our time and despite the recognition of the value of palliative care and the recommendations of the World Health Organization in all countries to integrate problems of political decision-making, drug availability, inadequate training, limited access to all national health systems worldwide, limited financial services, have as a result, the provision of care and hospice services to be at different stages of development, with Greece despite their programs that have been attempted to promote it, is lagging behind. By the same philosophy and by adopting the same principles for holistic care, there are also different forms of alternative therapies. They are increasingly recognized and used by the Western world to prevent illness, cure or manage painful symptoms that accompany a disease. This thesis attempts to ascertain whether alternative therapy of music therapy, yoga, acupuncture, massage and biosynthesis, and aromatherapy can be incorporated as part of palliative care, as complementary to conventional methods of treatment for conventional medicine. Relieving symptoms of pain and others that accompany a chronic illness in its development, further improves the patient's emotional state and quality of life, especially by the final stages of the disease